JY LEES NOU Bekendes se nuwe parfuums kom SA toe!
“Die sleutel is vir my ’n simbool om altyd aan te hou glo,” sê Justin. Vandaar die naam van die parfuum. Die parfuumbottel bevat ook 'n gelukbringer in die vorm van 'n sleutel. Hy het reeds twee ander parfuums, Believe en Girlfriend, op die mark, en het al toekennings vir dié geure gewen.
Die Grammy-bekroonde sangeres Taylor Swift volg haar eerste twee parfuums, Wonderstruck en Wonderstruck Enchanted, op met die splinternuwe Taylor by Taylor Swift (R395 vir 30 ml EDP). Dit is 'n vrugtige blomgeur met note soos lietsjie, nartjie, appelkoos en pinksterroos. Dié parfuum is vanaf September op die rak.
Britney Spears se gunsteling-vakansieplek is 'n tropiese eiland. Dié dat dit die inspirasie agter haar elfde geur, Island Fantasy (R425 vir 100 ml EDT), is. Dis 'n kombinasie van note soos nartjie, waatlemoen, jasmyn, freesia en viooltjies. Muskus en suikerriet in die onderste note maak dié geur soet en vroulik, nes Britney self.